****

 Komuna e Deçanit

 Qershor 2025

# **Plani i Veprimit për Zbatimin e Rekomandimeve të Zyrës Kombëtare të Auditimit – ZKA**

**Opinioni i Kualifikuar për Pasqyrat Financiare Vjetore të Komunës së Deçanit[[1]](#footnote-1)**

Ne kemi audituar pasqyrat financiare vjetore të Komunës së Deçanit (KD), të cilat përmbajnë pasqyrën e pranimeve dhe pagesave në para të gatshme, raportin e ekzekutimit të buxhetit si dhe shënimet shpjeguese për pasqyrat financiare, përfshirë përmbledhjen e politikave të rëndësishme të kontabilitetit dhe raportet e tjera, për vitin e përfunduar më 31 dhjetor 2024.

Sipas opinionit tonë, përveç ndikimit të çështjes/ve të përshkruara në paragrafin për Bazën për Opinion të Kualifikuar, Pasqyrat Financiare Vjetore të Komunës së Deçanit paraqesin një pamje të drejtë dhe të saktë në të gjitha aspektet materiale, në përputhje me Standardet Ndërkombëtare të Kontabilitetit për Sektorin Publik, sipas kontabilitetit të bazuar në para të gatshme, Ligjin nr. 03/L-048 për Menaxhimin e Financave Publike dhe Përgjegjësitë (me plotësime dhe ndryshime), si dhe Rregulloren MF nr. 01/2017 për raportim vjetor financiar nga organizatat buxhetore.

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Gjetja** | **Rekomandimi** | **Veprimet e planifikuara për t'u ndërmarrë** | **Zyrtari/ët përgjegjës** | **Data e planifikuar për zbatim** | **Raporti i hapave konkret për zbatim të rekomandimit dhe implementimit** |
| 1 | **Çështja B1** – Mangësi në regjistrat e pasurive kapitale dhe jokapitale | Kryetari duhet të sigurojë funksionimin efektiv të kontrollit të brendshëm dhe të forcojë koordinimin ndërmjet zyrtarit të pasurisë dhe Departamentit të Financave, në mënyrë që të gjitha pasuritë komunale të identifikohen, regjistrohen dhe zhvlerësohen në kohë, duke garantuar saktësi dhe përputhshmëri me kërkesat ligjore në raportimet financiare. | Ka filluar regjistrimi dhe verifikimi i të gjitha pasurive financiare. | Zyrtari i pasurisë – Drejtoria për Buxhet dhe Financa; Drejtoria për Administratë | Gusht 2025 |  |
| 2 | **Çështja B2** – Mosverifikimi i 20% të gjendjes aktuale të objekteve | Kryetari duhet të sigurojë verifikimin e 20% të objekteve të paluajtshme në mënyrë që të integrohen të gjitha ndryshimet eventuale në bazën e të dhënave të pronave komunale. | Do të angazhohen zyrtarët përkatës për implementimin e rekomandimit | Zyra e Tatimit në Pronë | Dhjetor 2025 |  |
| 3 | **Çështja B3** – Vonesa në pagesën e faturave dhe shpenzime shtesë për pagesat e ekzekutuara nga Thesari | Kryetari duhet të sigurojë që obligimet të planifikohen/buxhetohen dhe të paguhen brenda afateve kohore ligjore për të mos dëmtuar buxhetin me kosto shtesë për përmbarim. | Zyrtarët përkatës do të marrin masat e duhura për implementim | Zyra e Kryetarit; Drejtoria për Buxhet dhe Financa; Drejtoritë e tjera | Shtator – Dhjetor 2025 |  |
| 4 | **Çështja B4** – Emërimi dhe angazhimi i zyrtarëve në kundërshtim me ligjin | Kryetari duhet të sigurojë zbatimin e procedurave të prokurimit dhe që angazhimi të bëhet vetëm për punë specifike me kërkesë të arsyeshme. | Do të merren masat e nevojshme për zbatim të ligjit dhe rregulloreve përkatëse | Zyra e Kryetarit; Zyra Ligjore | Dhjetor 2025 |  |
| **5.**  | **Çështja B5 -** Mangësi në menaxhimin e të hyrave nga tatimi në pronë | Kryetari duhet të shtoj kontrollet që të sigurojë se bëhet vlerësim i saktë i tatimit në pronë për tatimpaguesit. Pastaj të sigurojë një koordinim më të mirë ndërmjet komunës dhe departamentit të tatimit në pronë në kuadër të Ministrisë së Financave, me qëllim të përmirësimit/azhurnimit të shënimeve në bazën e të dhënave. | Do të verifikohet gjendja faktike dhe do të merren masat për implementim | Zyra e Tatimit në Pronë | Dhjetor 2025 |  |
| **6.** | **Çështja A1 -** Menaxhim jo efikas i llogarive të arkëtueshme | Kryetari duhet të siguroj që po shqyrtohen në mënyrë aktive të gjitha opsionet e mundshme, duke vendosur politika, rregullore dhe mekanizma tjerë me qëllim të rritjes së efikasitetit në mbledhjen e të arkëtueshmeve. Po ashtu, duhet shqyrtuar të gjitha masat në pajtim me ligjin, ndaj debitorëve të cilët nuk i përmbushin obligimet. | Zyrtarët përkatës do të marrin masat e duhura për implementim | Drejtoria për Buxhet dhe Financa; Zyra e Tatimit në Pronë | Dhjetor 2025 |  |
| **7.**  | **Çështja B6 -** Mungesa e stafit dhe planeve të veprimit në adresimin e rekomandimeve të NjAB-s | Kryetari duhet të ndërmarrë masa për sigurimin e buxhetit për plotësimin e strukturës së NjAB-së me auditorë të mjaftueshëm dhe të kërkojë plane konkrete veprimi nga njësitë e audituara. | Kryetari do të ndërmarrë masat e nevojshme për përmirësimin e kësaj çështjeje | Zyra e Personelit; Zyra e Auditorëve të Brendshëm | Dhjetor 2025 |  |

 **Kryetari i Komunës**

 **Z. Bashkim Ramosaj**

 **\_\_\_\_\_\_\_\_\_\_\_\_\_\_\_\_\_\_**

Deçan 2025

1. <https://zka-rks.org/cms/ReportFiles/2025_a196d206-4cb2-4b27-87ba-fc495548ee31.pdf> [↑](#footnote-ref-1)